ബൈക്കും ഓട്ടോയും കൂട്ടിയിടിച്ച് രണ്ടു പേര്ക്കു പരിക്ക് കുടയത്തൂര്: ബൈക്കും ഓട്ടോയും കൂട്ടിയിടിച്ച് രണ്ട് യുവാക്കള്ക്ക് പരിക്കേറ്റു. ചക്കിക്കാവ് സ്വദേശികളായ സെബിന്, നിതിന് എന്നിവര്ക്കാണ് പരിക്കേറ്റത്. ഇന്നലെ ഉച്ചയ്ക്ക് 12ന് കുടയത്തൂര് പ്രാഥമികാരോഗ്യ കേന്ദ്രത്തിന് മുന്നിലായിരുന്നു അപകടം. കാഞ്ഞാറില് നിന്നും ആശുപത്രിയിലേക്ക് രോഗിയുമായി വന്ന ഓട്ടോയില് ബൈക്ക് ഇടിക്കുകയായിരുന്നു. പരിക്കേറ്റവരെ പ്രാഥമികാരോഗ്യ കേന്ദ്രത്തില് പ്രവേശിപ്പിച്ചു.വഴിവിളക്കുകള് ഉടന് തെളിയും തൊടുപുഴ: നഗരസഭാപരിധിയിലെ വഴിവിളക്കുകള് 20 ദിവസത്തിനകം തകരാര് പരിഹരിച്ച് പ്രവര്ത്തനക്ഷമമാക്കുമെന്ന് നഗരസഭാ ചെയര്മാന് സനീഷ് ജോര്ജ് അറിയിച്ചു. നഗരസഭയിലെ 35 വാര്ഡുകളില് എണ്പതു ശതമാനം ലൈറ്റുകള്ക്കും അറ്റകുറ്റപ്പണി ആവശ്യമായിരുന്നു. ഇതിന്റെ പ്രവൃത്തികള് അടിയന്തര പ്രധാന്യത്തോടെ നടന്നു വരികയാണ്. പ്രതികൂല കാലാവസ്ഥയും സാഹചര്യങ്ങളും മൂലം ജോലികള് സമയബന്ധിതമായി പൂര്ത്തിയാക്കാന് കാലതാമസമുണ്ടായി. നിലവില് 11 വാര്ഡുകളിലെ ലൈറ്റുകള് പൂര്ണമായും പ്രവര്ത്തനക്ഷമമാക്കിയതായും ബാക്കിയുള്ള ജോലികള് വരുംദിവസങ്ങളില് പൂര്ത്തീകരിക്കുമെന്നും ചെയര്മാന് അറിയിച്ചു.